התנועה החדשה (תנועת נוער)

"התנועה החדשה" היא תנועת נוער שהוקמה במהלך חודש מאי 2019 על ידי  בוגרים של חטיבת בני המושבים, וראשי מועצות אזוריות. התנועה החדשה פועלת כיום במסגרת עמותת השומר החדש. הפדגוגיה החינוכית בתנועה פועלת בשיטת חינוך דיאלוגי וחינוך חברתי.

התנועה החדשה מקיימת פעילות חינוכית בקרב ילדים ובני נוער דתיים, חילוניים ובדואים במועצות אזוריות ומקומיות (מהגולן ועד הערבה).

בינואר 2019, ומדי שנה עבר הארגון מפקד גודל של משרד החינוך בו הוגשו ואושרו מעל 25,000 ילדים ונוער. הארגון הוכר כארגון נוער רשמי, וזאת לאחר תהליכי ההכרה אשר נדרשה להם. הארגון פועל כחלק ממועצת ארגוני הילדים והנוער בישראל.

התנועה החדשה מפעילה כיום קנים במאות מושבים, קיבוצים ויישובים קהילתיים בארץ.

הקמה
במהלך שנת 2018, החליטה מועצת תנועת המושבים לנתק את תנועת הנוער בני המושבים מהנוער העובד והלומד, על רקע מחלוקות אישיות, אידאולוגיות וכלכליות מול הנוער העובד והלומד. ב-3 באוקטובר 2018 כונסה מועצת תנועת המושבים והחליטה להתנתק מן הנוער העובד והלומד ולהקים תנועה חדשה בשם "תנועת הנוער בני המושבים". מנכ"ל השומר החדש, יואל זילברמן, בוגר בני המושבים ממושב ציפורי שימש פרק זמן מסוים חבר הנהלה בעמותת בני המושבים. המהלך גרר משבר מתמשך בתוך הנהלת תנועת המושבים. במהלך הזמן הזה, הנהגת הנוער העובד והלומד המשיכה להפעיל את חטיבת בני המושבים כחטיבה בתנועה, וכך פעלו במקביל תנועת "בני המושבים" העצמאית ו"חטיבת בני המושבים" של הנוער העובד והלומד.

לאחר מספר חודשים של אי בהירות, במהלך חודש מאי 2019, החליטה הנהלת תנועת המושבים לבטל את החלטת מועצת התנועה, 6 חברי הנהלה הצביעו לחזור בהם מהפיצול ולשוב לשתף פעולה עם הנוער העובד והלומד במסגרת חטיבת בני המושבים כחטיבה בתוך הנוער העובד והלומד. היחיד אשר התנגד היה מזכ"ל התנועה מאיר צור. בתגובה עזבה הנהגת "תנועת בני המושבים", ויצאה להקים את התנועה החדשה במסגרת ארגון השומר החדש. בתגובה להחלטה של הנהלת תנועת המושבים שלא לקיים את החלטת מועצת התנועה, החליטו רוב המועצות האזוריות לא להמשיך לפעול בחטיבת בני המושבים בנוער העובד והלומד ולעבור לתנועה חדשה במסגרת ארגון השומר החדש, שקיבלה במהלך קיץ 2019 את השם "התנועה החדשה". ארגון הנוער כולל כיום תחת השם "התנועה החדשה" הן את החוות החקלאיות שהוקמו בשומר החדש כבר ב-2016 והן את הפעילות הענפה במועצות האזוריות שעברו ב-2019.

בחלוף הזמן התגלו מחלוקות גם בתוך המועצות שהצטרפו לתנועה החדשה- כך לדוגמה, בעמק יזראעל ובמטה אשר התפצלה הפעילות, וחלק מהישובים שב לבני המושבים; מועצות אחרות, כמו חוף הכרמל, שבו במלואן; ובמועצה האזורית דרום השרון הוחלט ביישובים רבים לפסוח על שני הסעיפים, ולעזוב את התנועה החדשה עבור תנועה שלישית, האיחוד החקלאי. הוויכוח החריף ב-2022, עת פרסם עיתון הארץ תחקיר על תנועת השומר החדש והאשים אותה בין היתר בקשרים עמוקים עם הימין ועם רעיון המשמר הלאומי. ב-2023, סביב המחלוקת על הרפורמה המשפטית, נמתחה ביקורת בהתיישבות ובקרב מתנגדי הרפורמה על התנועה החדשה ועל קשריה עם השומר החדש, פורום קהלת, ותנועת "אם תרצו". עם פרוץ מלחמת חרבות ברזל ירד גובה הלהבות במחלוקות במועצות סביב זהות התנועה, אך עם הירידה בעצימות הלחימה שב הדיון והתחדש. כך לדוגמה, בתחילת 2025 חזרה המועצה האזורית ברנר לבני המושבים.

ביולי 2025, הצהיר מנכ"ל השומר החדש, יואל זילברמן, בעיתון של קיבוץ אורטל, "מידף" על רצונו לאחד את התנועה החדשה עם שאר תוכניות הנוער של השומר החדש: "הוא מלכד את כלל תוכניות הנוער שלו – "אדם ואדמה", התנועה החדשה, "הפראיירים", המצפים, תוכניות המנהיגות ועוד לתנועת נוער אחת גדולה וחזקה – נוער השומר." באותו מאמר הוא טען שרמת התנועה נמוכה, מכיוון שנוהלה על ידי מי שהובילו את בני המושבים: "יואל הפתיע, ואמר שאני צודק והוא מסכים עם מרבית הביקורת. הוא אף הרחיב על תחושת התסכול שלו, כארגון גדול ומצליח עם סטנדרט של מצוינות, שיש בתוכו תנועה שפועלת בסטנדרט נמוך בהרבה. למעשה, השומר החדש נתן חסות לתנועה, אך היא נוהלה בידי האנשים שהובילו את בני המושבים ובסטנדרט של בני המושבים.".

בפתיחת שנת הפעילות תשפ״ו חניכי התנועה החדשה הביעו התנגדות נחרצת לשילוב של התנועה ומיזוגה באופן מלא עם שאר תוכניות השומר. ואף הפיצו עצומה שעליה חתמו בוגרים נאמני נוער מועצות אזוריות ועוד.

בעקבות מהלך זה עתידו של נוער השומר עומד בסימן שאלה עקב קריאה מצד מועצות ויישובים שאינם מוכנים לקחת חלק מתנועה שמשוייכת באופן פוליטי ומהותי לשומר החדש.

בינואר 2026 עזבה גם המועצה האזורית לב השרון, אחת המועצות הגדולות ביותר בתנועה, ושבה לחטיבת בני המושבים בנוער העובד והלומד.

 סמלים 
במהלך חודש ינואר 2020 נבחרו בהצבעה אינטרנטית על ידי פעילי התנועה (חניכים, מדריכים ובוגרים) שם וצבע שרוך אשר התקבלו ממספר הצעות אשר עלו. לבסוף, השם הנבחר הוא "התנועה החדשה" ושרוך בצבע תכלת.

השם - מסמל תנועה שמתחדשת כל הזמן, מתעדכנת ומודרנית. תנועה שקמה בשביל לעשות שינוי. ובשל תקופת ההקמה של התנועה אשר טומנת את תחילתו של סיפור תנועתי.

חולצה כחולה ועליה שרוך תכלת - המסמל שני מרחבים בלתי נגמרים, את המים - הים הפתוח ואת השמיים שמסמלים את טווח העשייה וההשפעה של התנועה - השמיים הם הגבול, המרחב ליצור ולהיות מי שאת/ה.

חולצה ירוקה-לחניכי/ות מסלול החוות אשר פועל כזרם חינוכי בתנועה.

 ערכי הליבה של התנועה החדשה 
חמשת ערכי הליבה של התנועה החדשה הם:
 שוויון ערך האדם
 ציונות כאידיאל שאין לו סוף - פעילות מתוך חיבור עמוק לארץ ישראל ומתוך שאיפה מתמדת להמשיך ולבנות חברת מופת מוסרית, יצרנית ודמוקרטית. על העם להכיר את העבר תוך חיזוק הזהות היהודית והישראלית, התמודדות עם אתגרי ההווה ונשיאה באחריות על עיצוב מדינת ישראל.
 הוויה דמוקרטית - אמונה בשותפות של העם בעיצוב המרחב הציבורי והשפעה על הסביבה בה חי האדם מתוך תחושת שייכות, שיח הדדי ולקיחת אחריות.
 סוציאליזם קהילתי עבודה ויצירה'''

 פעילות 
התנועה פועלת בעשרות מועצות אזוריות מהמרחב הכפרי בכל רחבי מדינת ישראל. התנועה מתחלקת לפי מחוזות שבתוכם מספר מועצות ובכל מועצה מספר מושבים, יישובים קהילתיים וקיבוצים. מסלול החוות של התנועה החדשה פועל גם במרחב העירוני.

+מחוז צפוןמחוז מרכזמחוז דרוםמועצה אזורית הגליל התחתוןמועצה אזורית לב השרוןמועצה אזורית באר טוביהמועצה אזורית גולן (חלקי)מועצה מקומית צורןמועצה אזורית מטה יהודה- גיזו עדולם והר המזלג (חלקי)מועצה אזורית הגלבוע (אביטל מיטב פרזון כפר יחזקאל, רמת צבי, ניר יפה)מועצה אזורית לכישמועצה אזורית בקעת הירדןמועצה אזורית עמק יזרעאל (נהלל, כפר יהושוע, בית שערים)מועצה אזורית רמת הנגבמועצה אזורית מטה אשר (חלקי)מועצה אזורית הערבה התיכונהמועצה מקומית כפר תבורמועצה אזורית דרום השרוןמועצה אזורית חוף אשקלוןעין עירון מועצה אזורית מנשהחדרהמועצה אזורית גליל עליון (חלקי)חריש, חדרה, גבעת אולגה ירושלים בית שאן רשויות בדואיות: זרזיר, אל בטוף, טובא זנגריה, בוסמת טבעון

מסלולי הגשמה
גרעין שנת השירות בקהילה (גרעין עודד)
 גרעין שנת השירות במסלול החוות
 גרעיני נח"ל
מסלולי הגשמה לבוגרים

 מפעלי התנועה השנתיים 
 חגי מעלות/תנועות הנוער (מושבי ומועצתי)
 טיול סוכות המפעל השנתי לזכרו של יוסי יפה ז"ל (ט'-יב' ארצי)
 טיול חנוכה (י'-יב' ארצי)
 מסע מנהיגים (ט' ארצי)
 טיול חורף (ט'-יב' ארצי)
 מחנות פסח (ד'-ו' מועצתי, ז'-ח' מחוזי)
 מיני סמינרי ט' (מחוזי)
 סמינרי ט' (ארצי)
 מחנות קיץ (ד'-ו' מחוזי)
 מסע תש"ח (ז' ארצי)
 מסע בשבילי מולדת (ח' ארצי)
 סמינרי י' (ארצי)
 סמינרי יא' (ארצי)

ובנוסף טיולים מועצתיים, כנסי ט' ועוד.

 קישורים חיצוניים 


הערות שוליים

2020 09
קטגוריה:תנועות נוער